Diari Oficial de la Generalitat Valenciana


Sumari del DOGV 8578, del 26-06-2019 (2019/5883)

RESOLUCIÓ de 3 de juny de 2019, del director territorial de Castelló, sobre adjudicació i denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2019.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5883


Data del document
:   03-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 3 de juny de 2019, del director territorial de Castelló, sobre adjudicació i denegació d'assentaments apícoles gratuïts en forests propietat de la Generalitat de la província de Castelló a partir de l'1 de setembre de 2019. [2019/5883]  
A la vista de les sol·licituds presentades a l'empara de l'article 4 del Decret 71/2011, del Consell, amb motiu de l'oferta d'assentaments apícoles gratuïts disponibles a partir d'1 de setembre de 2019 en muntanyes de la Generalitat Valenciana i sobre la base dels següents antecedents de fet i fonaments de dret:  
  
Antecedents de fet  
  
Primer. Amb data 20 de febrer de 2019 en el DOGV número 9943 es va publicar la Resolució de 8 de febrer de 2019, del director general de Medi natural i d'Avaluació Ambiental, per la qual es fa pública relació d'assentaments en forests propietat de la Generalitat en els quals s'estableix la gratuïtat dels aprofitaments apícoles disponibles a partir del dia 1 de setembre de 2019. En aquesta s'ofereixen per a Castelló, deu (10) assentaments situats en huit (8) muntanyes de la província.  
  
Segon. Dins dels 20 dies hàbils de termini per a formular sol·licitud es van presentar un total d'11 instàncies, una de les quals sol·licita sol·liciten tres assentaments.  
Tercer. En data 3 de juny de 2019 per tècnic de la secció forestal s'emet informe amb les valoracions de conformitat amb l'article 8 del Decret 71/2011 i proposta d'adjudicació dels assentaments seguint els criteris següents: concedir al sol·licitant quan aquest siga únic per a un assentament; concedir al sol·licitant més puntuat en els casos de més d'una sol·licitud per assentament, sempre que, aquest no haja cobert el contingent per nombre de ruscos censats en un altre assentament en aquest cas es concediria al següent més puntuat; i finalment concedir assentament a tots els sol·licitants que complisquen els requisits encara no reunint més punts que altres peticionaris per al mateix assentament sempre que aquests últims tinguen altres assentaments concedits; concedir al que cobreix l'assentament amb major nombre de ruscos en cas d'empat.  
  
Fonaments de dret  
  
Primer. La Resolució de 8 de febrer de 2019, del director general de Medi natural i d'Avaluació Ambiental per la qual es fa pública relació d'assentaments en muntanyes propietat de la Generalitat Valenciana en els quals s'estableix la gratuïtat dels aprofitaments apícoles disponibles a partir del dia 1 de setembre de 2019, estableix en l'annex I la relació de forests i el nombre màxim d'assentaments per forest per a la província de Castelló.  
Segon. El Decret 71/2011, pel qual s'estableix la gratuïtat dels aprofitaments apícoles en muntanyes de propietat de la Generalitat estableix en l'article 8 els criteris de valoració de les sol·licituds i en l'article 4 el procediment de concessió dels assentaments apícoles corresponent la resolució al director territorial corresponent.  
  
Tercer. L'ordre 6/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de Desenvolupament Rural de la Comunitat Valenciana 2014-2020 i cofinançats pel Fons Europeu Agrícola de Desenvolupament Rural (FEADER), estableix els municipis amb limitacions naturals (de muntanya i diferent a muntanya amb limitacions naturals) considerats a l'efecte de la baremació establida en l'apartat d de l'article 8 del Decret 71/2011.  
  
A la vista dels antecedents i fonaments de dret, en ús de la competència que tinc atribuïda segons el que es preveu per l'art. 4.5 del citat Decret 71/2011, resolc:  
  
Concedir els assentaments apícoles gratuïts en els forests de la Generalitat Valenciana de la província de Castelló als adjudicataris relacionats en l'annex I i deixar vacants els relacionats en l'annex II. Publicar així mateix la relació de sol·licituds d'assentaments no adjudicats en l'annex III.  
  
El període d'ocupació serà a partir de l'1 de setembre de 2019 fins al 31 d'agost de 2022. Amb anterioritat a la col·locació dels ruscos s'haurà d'acreditar la subscripció i pagament de l'assegurança de responsabilitat civil segons l'article 5.3. del Decret 71/2011.  
Excepte causes de força major degudament justificades, els adjudicataris hauran d'ocupar els assentaments el mes de novembre del present any, transcorregut el qual sense que aquesta instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits segons el Decret 71/2011.  
S'haurà de complir amb el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants i les recomanacions de seguretat en prevenció d'incendis forestals en la muntanya i a menys de 500 metres del terreny forestal en les pràctiques d'Apicultura elaborat per la Generalitat Valenciana.  
  
L'assentament dels ruscos estarà condicionat pels treballs que s'executen en aquestes forests. Els adjudicataris hauran d'assumir les instruccions de la Secció Forestal de la Conselleria Agricultura, Medi Ambient, Canvi Climàtic i Desenvolupament Rural de Castelló.  
  
En el no previst en la present autorització, s'estarà al que es disposa en:  
- Llei 3/1993, forestal de la Comunitat Valenciana.  
- Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en muntanyes de propietat de la Generalitat Valenciana.  
- Decret 12/1987, de 2 de febrer, en el que no s'oposen al que s'estableix en el Decret 209/2002, de 22 de febrer, pel qual s'estableixen normes d'ordenació de les explotacions apícoles.  
- Quantes disposicions regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Contra la present resolució, que no posa fi a la via administrativa, es podrà interposar recurs d'alçada davant el director general de Medi Natural i Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la recepció de la present notificació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 3 de juny de 2019.- El director territorial: Antoni Lluis García Sanz.